Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2946

37. Nyilatkozat a köztulajdonban lévő németországi hitelintézetekről A Konferencia tudomásul veszi a Bizottság azon véleményét, hogy a Közösség meglévő versenyszabályai lehetővé teszik, hogy a Németországban működő köztulajdonban lévő hitelintézetek által nyújtott általános gazdasági érdekű szolgáltatásokat és az ilyen szolgáltatások ellentételezésére ezeknek a hitelintézeteknek nyújtott kedvezményeket teljes mértékben figyelembe vegyék. Ebben az összefüggésben továbbra is Németország hatáskörébe tartozik annak meghatározása, hogy a helyi önkormányzatok számára miként teszi lehetővé annak a feladatnak a teljesítését, hogy saját 2004/60/II. szám területükön teljes körű és hatékony pénzügyi infrastruktúrát biztosítsanak. E kedvezmények a versenyfeltételeket nem befolyásolhatják hátrányosan az ezen sajátos feladatok megvalósításához szükséges mértéket meghaladó, illetve a Közösség érdekeivel ellentétes mértékben. A Konferencia emlékeztet arra, hogy az Európai Tanács felkérte a Bizottságot annak vizsgálatára, hogy más tagállamokban is előfordulnak-e hasonló esetek, hogy az előforduló hasonló esetekre ugyanazokat az előírásokat alkalmazza, és hogy tájékoztassa a gazdasági, illetve pénzügyminiszteri összetételben ülésező Tanácsot (ECOFIN).

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes